google/wiki40b huggingface dataset:
Afrobolivianere

Afrobolivianere er en folkegruppe i Bolivia som er etterkommere etter afrikanske slaver som ble brakt til området i kolonitida.

Historie

Totalt ble et sted mellom 13 og 20 millioner afrikanere fraktet til det søramerikanske kontinent som slaver på 1500-tallet. I Bolivia måtte de til å begynne med arbeide i gruvene i Potosi i 4000 meters høyde over havet. Hardt arbeid og stor høyde tok livet av mange, så slaveeierne valgte å flytte mange av dem ned til sukkerrørsplantasjene i Yungas i La Paz (departement). De fleste afrobolivianere bor her fremdeles. Selv mener de at de er 30 000, men andre mener det er tale om 5 000. De nevnes ikke i Bolivias grunnlov og figurerer ikke i landets statistikker.

Næringsliv

I Bolivia kalles folkegruppen negritos og er bosatt i ellers indianske områder. En viktig næringsvei er jordbruk, der dyrking av koka, appelsiner og kaffe er sentralt.

Religion og språk

Religionen er katolsk kristendom, men med innslag av indiansk religion. De snakker spansk og delvis det indianske språket aymara.
Jugoslavias kvinnelandslag i beachhåndball

Historie

Republikken Jugoslavia ble oppløst i 2003, og erstattet av Serbia og Montenegro. Etter 2003 konkurrerte dermed laget under navnet Serbia og Montenegros kvinnelandslag i beachhåndball.

VM i beachhåndball

Jugoslavia konkurrerte ikke i noen VM i beachhåndball.

EM i beachhåndball

De deltok ved det første EM som ble arrangert - EM i beachhåndball 2000. Etter 4.-plass i gruppespillet og tap 1-2 i semifinalen mot Tyskland ble de kvalifisert til bronsefinalekamp mot Russland. Russland vant bronsefinalen 2-1, og Jugoslavia endte dermed på 4.-plass.
De deltok igjen ved EM i beachhåndball 2002 i Spania, der de igjen spilte seg fram til bronsefinalen. Denne gangen møtte de Tyskland, og Jugoslavia vant 2-0 og fikk med det EM-bronse.
Library of Congress Control Number

Library of Congress Control Number (LCCN) er en identifikator som gis av Library of Congress og som fungerer som nøkkel for en oppføring i den amerikanske nasjonalbibliografien.
Andrea Alciato

Biografi

Alciati ble født i Alzate Brianza, nær Milano, og slo seg ned i Frankrike tidlig på 1500-tallet. He viste store litterære evner i sine utlegninger av lovene, og var en av de første til tolke silviltretts lover etter historien, språk og oldstidslitteraturen, og erstatte original forskning for de servile tolkningene til de bokstavtro. He publisere mange juridiske verk, og noen kommentarer til Tacitus. Alciati er mest kjent for sin Emblemata, publisert i dusinvis av utgaver fra 1531 og fremover. Denne samlingen av korte latinske versetekster og medfølgende tresnitt skapte en hel europeisk sjanger, emblembøker, oppnådde stor popularitet i det kontinentale Europa og Storbritannia.
Første utgave av Emblematum liber ble utgitt i 1531 av Heinrich Steyner i Augsburg. Tidligere hadde Alciato utgitt en samling greske epigrammer (Anthologia epigrammatum Graecorum) oversatt til latin, og trykkt i 1529 i Basel. 
Hvert epigram i verket har en kort overskrift, den poetiske tekstsne essensielle budskap. En kjent jærd, den tyske humanist Conrad Peutinger (1465–1547) dtod bak Augsburger-utgaven som benyttet Alciatos tekster. Etter den augsburgske kunstner Jörg Breu d.e.s tegninger ble tresnittene til boken laget, antagelig av Hans Schäufelin (hans monogram er i annenutgaven av 1531). Modellen for europavid emblematikk ble med dette gitt: Overskrift, bilde og poetisk tekst (lemma, ikon og epigram). Andrea Alciato synes ikke å ha vært direkte medvirkende ved tuilblivelsen av førsteutgaven. I den av ham autoriserte pariserutfaven av 1534 ytret han seg meget kriosisk til den tidligere edisjon, som hadde forskjellige håndverksmessige og redaksjonelle feil.
Bokens store gjennomslag ansporte Alciato til en ny utgave, nå med 113 -  i stedet for de tidligere 104 - emblemer, unfrt hans navn i 1534 hos Christian Wechel i Paris. En tredje utgave fulgte i 1542, med nok to emigrammer. Så kom Aldo Manuzio med nok en utgave i Venezia i 1546; den var utvidet med 84 emblemer. Så fulgte det en utgave i Frankrike utgitt av Guillaume Rouillé. Denne ble grunnlag for atskillige nyopptrykk og dor utgaver på latin, italiensk, spansk, fransk og engelsk. Man kan anse som definitiv utgave den som kom i 1550 i Lyon, det året Alciato døde. 
Alciati døde i Pavia i 1550.
ISO 3166-2:NF

ISO 3166-2:NF er Norfolkøyas del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Norfolkøya. Territoriet har ingen definerte underinndelinger.
Norfolkøyas ISO 3166-1 alfa-2-kode er NF.
Ömer Aşık

NBA-karriere

Aşık har, siden han kom til NBA, spilt for Chicago Bulls, Houston Rockets og New Orleans Pelicans. Han spilte ikke for Portland Trail Blazers selv om han ble trukket opp av dem i draftet i 2008. Like etter draftet ble han byttet bort til Chicago Bulls i et bytte som involverte tre lag. Han fikk kontrakt for Chicago Bulls i 2010. Han ble draftet til Houston i 2012.
MIT Press

MIT Press er et universitetsforlag som er tilknyttet Massachusetts Institute of Technology (MIT) i Cambridge, Massachusetts i USA. Forlaget ble grunnlagt i 1932 av James Rhyne Killian.
Nigel Robinson

Nigel Robinson (født: ????) er en britisk forfatter som er mest kjent for First Contact-serien. 
Robinsons første publiserte bok var The Tolkien Quiz Book fra 1981. Denne ble fulgt av tre Doctor Who-relaterte spørsmålsbøker og en kryssordsbok. Disse ble gitt ut mellom 1981 og 1985. På slutten av 1980-tallet var han redaktør for Target Books' utgivelser av Doctor Who-bøker. Han skrev også noen selv.
Han skrev senere en original Doctor Who-roman, Timewyrm: Apocalypse, for New Adventures-serien for Virgin Publishing, som hadde kjøpt opp Target i 1989 rett etter at Robinson hadde forlatt forlaget. Han skrev også Birthright i samme serie som ble publisert i 1993.
På 1990-tallet skrev Robinson bøker basert på episoder av TV-seriene The Tomorrow People, The Young Indiana Jones Chronicles, Baywatch og filmen Free Willy. Han fortsatte med en serie grøsserhistorier for barn i 1994 og 1995. Bøkene het Remember Me..., All Shook Up, Dream Lover, Rave On, Bad Moon Rising, Symphony of Terror, og Demon Brood. Frem til 1997 skrev han også tre science fiction-bøker; First Contact, Second Nature og Third Degree, som er en trilogi.
Hans seneste utgivelse er en spørsmålsbok relatert til filmen The Chronicles of Narnia: The Lion, the Witch and the Wardrobe.
Fattigdom

Absolutt fattigdom

Ved absolutt fattigdom, er fattigdomsgrensa hva som trengs for å tilfredsstille basiskrav. Verdensbanken opererer med en fattigdomsgrense på 1,9 dollar/dag (PPP-justert). Absolutt fattigdom innebærer manglende tilfredsstillelse av grunnleggende basisbehov som mat, klær, husly og tilgang på grunnutdanning og primær helsetjeneste. Dette er mennesker som lever et liv preget av nød og mangel på valgmuligheter.
I 2015 var andelen mennesker i verden som lever i ekstrem fattigdom 10 %, tilsvarende 750 millioner mennesker, en nedgang på over én milliard mennesker siden 1990.

Relativ fattigdom

Ved relativ fattigdom, er fattigdomsgrensa det som trengs for å leve et anstendig liv sammenlignet med andre mennesker i samme samfunn, for eksempel relativt til de andre innbyggerne i et land.
Relativ fattigdom er fattigdom sett i forhold til en gruppe. Det er altså ikke bare snakk om overlevelse og tilfredsstillese av grunnleggende behov, men at levestandarden blir sett i forhold til det samfunnet man lever i. Fattigdomsgrensa i Norge er for en husholdning 196 000 kroner i året (år 2008) etter OECD-normen (50% av medianinntekten). Det er denne normen som brukes i Norge, og gir 200 000 fattige. Etter EU-normen er fattigdomsgrensa for en husholdning i Norge 235 200 kroner i året (år 2008) (60% av medianinntekten), og gir 600 000 fattige.
Medianinntekten er inntekten til den husholdningen som befinner seg midt i fordelingen, etter at en har sortert inntekten etter størrelse. Problemet med denne fattigdomsdefinisjonen er at den ser på inntekt, og ikke på de faktiske utgiftene folk har.
Statens Institutt for Forbruksforskning – SIFO – anslår at en voksen person bør klare seg på drøyt 6 500 kroner i måneden (år 2006) for å leve på et rimelig forbruksnivå. Med et rimelig forbruksnivå menes et forbruk som kan godtas av folk flest. Boutgifter er ikke medregnet.
Velferdsalliansen arbeider for økonomisk, sosialt og rettslig vanskeligstilte i Norge.
Veronica Kristiansen

Landslagsspiller

Den 20. mars 2013 debuterte hun som landslagsspiller på det norske landslaget i en håndballkamp mot Danmark. Hun fikk sin mesterskapsdebut under Håndball-VM 2013. Hun ble også tatt ut i bruttotroppen til EM i 2012, men var ikke blant de 16 som fikk spille i selve mesterskapet. I 2014 ble hun tatt ut til EM-troppen, og var med på å ta gullmedalje for Norge i EM i 2014. Kristiansen var en sentral spiller da Norge ble verdensmestere i VM i 2015. Hun var også med på OL-bronselaget i 2016 og vant EM-gull samme år. Under VM i 2017 ble det sølv.

Klubbtilhørighet

Veronica startet håndballkarrieren i Mjøndalen idrettsforening sammen med søstrene sine. I 2009 signerte hun og storesøster Charlotte med Våg Håndballklubb (nærmere bestemt klubbens elitelag Vipers Kristiansand), hvor hun spilte to sesonger. Med dette laget fikk hun blant annet et NM-sølv etter at Vipers Kristiansand tapte finalen mot Larvik. I 2011 ble hun gjenforent med søstrene i Glassverket Idrettsforening, hvor de var med på å spille laget opp i Postenligaen.
Den 30. mars 2015 ble det kunngjort at Veronica Kristiansen hadde signert kontrakt med den danske håndballklubben FC Midtjylland Håndbold. I sin siste sesong for denne klubben rykket hun opp til kaptein for førstelaget. I november 2017 fornyet hun kontrakten med FC Midtjylland Håndbold for fire år, frem til 2021. Den 12.februar 2018 ble det imidlertid kjent at hun skulle spille for verdens beste klubblag Gyør, sammen med  Kari Brattset, Nora Mørk, Stine Bredal Oftedal og Kari Aalvik Grimsbø.
Sun Ce

Sun Ce (tradisjonell kinesisk: 孫策; forenklet kinesisk: 孙策; pinyin: Sūn Cè; født 175 i Yandu i dagens Yancheng i Kina, død 5. mai 200), høflighetsnavn Bofu (伯符), også kjent som Den lille erobreren (小霸王), var en general og krigsherre i  Han-dynastiets siste år og de tre rikers tid i oldtidens Kina.

Liv og virke

Sun Ce var den eldste av fem sønner og en datter av Sun Jian, som ble drept i kamp da Ce bare var seksten år gammel. Sun Ce brøt da med farens tidligere hersker, Yuan Shu, og dro til Sørøst-Kina for å opprette sin egen maktbase der. Med hjelp av flere dyktige menn, inkludert Zhang Zhao og Zhou Yu, klarte Sun Ce å opprette det som senere kom til å bli riket Østlige Wu, hvor han yngre bror, Sun Quan, kom til å bli den første keiser. Etter Quan hadde blitt keiser belønnte han posthumt Ce med tittelen prins Huan av Changsha (長沙桓王, egentlig Den flittige prins). 
I 200, da den stadig mektigere krigsherren Cao Cao beseiret Yuan Shao i det avgjørende slaget ved Guandu i nord, var det et rykte om at Sun Ce skal ha planlagt å angripe Caos hovedstad Xuchang, men han ble myrdet før han kunne gjennomføre angrepet. 
I Beretningen om de tre kongedømmer blir Sun Ce beskrevet som vakker man full av latter.
Astrogeologi

Astrogeologi er en gren innenfor planetologien som omfatter geologien til himmellegemer som planeter og deres måner, asteroider, kometer og meteoritter.
Eugene Shoemaker har fått æren for å ha skapt Branch of Astrogeology (i dag kalt Astrogeology Research Program) hos U.S. Geological Survey. Han gjorde viktige bidrag til feltet og studiet av nedslagskrater, selenografi, asteroider og kometer.
Besøkssenteret ved Barringer Meteor Crater nær Winslow i Arizona har et astrogeologimuseum.
EM i turn for menn 1994

Det 21. europamesterskapet i turn for herrer ble arrangert i Praha i 1994.
Delta Energi

Delta Energi er en partipolitisk uavhengig yrkesorganisasjon som organiserer ansatte i energisektoren, uansett hvilket tariffområde de omfattes av.
Delta Energi jobber for å ivareta sine medlemmers tariffmessige og juridiske interesser, herunder arbeids- og lønnsvilkår.
Delta Energi er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Leder i Delta Energi er Johnny Rolfsnes.
Finlands meteorologiske institutt

Finlands meteorologiske institutt (finsk: Ilmatieteen laitos, svensk: Meteorologiska institutet) også med forkortelsen «FMI» er et forskningsinstitutt, som tilbyr ekspertise i stor variasjon innenfor atmosfæreforskning. Hovedkontorene til instituttet er i Kumpula Campus, Helsingfors, Finland.
Instituttet ble grunnlagt i 1838 og fikk sitt nåværende navn i 1969.
Lokasjonsbaserte sosiale nettverk

Lokasjonsbaserte sosiale nettverk eller geososiale nettverk er en type sosiale nettverk som benytter geo-tagging og geokoding i grensesnittet mellom medlemmer/brukere.

Historie

Nettstedet EBay lanserte en såkalt sosial API
i 2000. «Places»-egenskapen til Facebook-nettverket, ble lansert i august 2010.
Smolensk kjernekraftverk

Smolensk kjernekraftverk er et kjernekraftverk som produserer elektrisk kraft 150 km fra Smolensk og 120 km fra Brjansk, i Smolensk oblast i det vestlige Russland, ca. og 320 km vestfor Moskva. Det ble bygget og godkjent for å settes i operativ drift i perioden fra 1977 til 1985. Installert maksimal effekt er om lag 3 000 MW, og årsproduksjonen er på om lag 20 TWh elektrisk kraft årlig. Anlegget er blant de ti aller største i Europa målt etter installert produksjonskapasitet. Kjernekraftverket har i alt tre reaktorer i drift, mens byggingen av en fjerde reaktor har blitt stoppet.
Thailand under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
I'm Crazy 'Bout My Baby

«I'm Crazy 'Bout My Baby» er en amerikansk sang fra 1931 med melodi av Fats Waller og tekst av Alexander Hill.
Fats Waller spilte inn en versjon med pianosolo og sang på Columbia 14593-A. Han sluttet seg til Ted Lewis Band for nok en hitinnspilling, denne gang på Columbia 2428-D.

Norsk versjon

Børre Frydenlund har skrevet en norsk tekst. Den norske tittelen er «Jeg er på tuppa etter Tutta». Ophelia Ragtime Orchestra med Frydenlund som vokalist har spilt inn sangen, med arrangement etter en innspilling med Fletcher Hendersons orkester (1931). Den ble utgitt på CD-platen Classic Ragtime (Odin NJ4038-2) i 1991.
Koba Gvenetadze

Utdanning og yrkeskarriere

Gvenetadze har en mastergrad (Master of Arts) i samfunnsøkonomi fra American University i Washington i USA. Han deltok her på universitetets US Government Edmund S. Muskie Graduate Scholarship Program. Han har også en Bachelor of Arts-grad i finans fra Tbilisi State University.
Han startet sin yrkeskarriere som økonomispaltist i avisen Iveria Express i 1993-94. I 1994 begynte han for første gang å jobbe i sentralbanken, da som seniorøkonom. Han forlot sentralbanken i 1996 for å jobbe i IMF, og han jobbet der fram til 2000. Fra 2000 til 2001 var han visefinansminister i Georgia, deretter var han deputy state minister fram til 2002. Han jobbet for IMF igjen fra 2002 til 2015, som seniorøkonom. Der jobbet han med Midtøsten og Sentral-Asia. I 2015 begynte han som økonomirådgiver hos Galt & Taggart, en avdeling under den private banken JSC Bank of Georgia. 
Da sentralbanksjef Giorgi Kadagidzes termin utløp 25. februar 2016 ble Gcenetadze utnevnt til ny sentralbanksjef.
West highland white terrier

Rasehistorie

Cairn-terrieren fikk av og til hvite valper. Den skotske Malcolm-familien satte i gang selektiv avl med disse, og fikk fram en rase som var lett synlige i de skotske fjellheiene.
Ninette de Valois

Liv og virke

Hun danset profesjonelt ved Sergej Djagilevs Ballets Russes og bosatte seg senere i England.
Som en av grunnleggerne av moderne britisk ballett er hun høyt ansett som en av de mest innflytelsesrike personlighetene i ballettens historie. Hun opprettet Royal Ballet, som hun formet etter den russiske modell, og skolerte blant andre Margot Fonteyn og Moira Shearer. Senere var også Svetlana Beriosova og Rudolf Nurejev blant hennes adepter.
De Valois fikk i 1950 Æreslegionen for sine kulturelle innsatser, året etterpå ble hun utnevnt til Dame Commander av Order of the British Empire. Hun ble derigjennom opphøyet i ridderstanden og fikk rett til å føre tiltaleformen Dame foran sitt navn. de Valois ble også tildelt Order of Merit og ble utnevnt til medlem av Order of the Companions of Honour.
…again

…again er et musikkalbum av Drunk, utgitt i 1999. Albumet inneholder låter fra tidligere EP-plater og singler i perioden 1997–1998.
Garland Science

Garland Science er en gruppe av utgivere som spesialiserer seg på å utgi lærebøker av et vidt spekter som omhandler emner om livsvitenskap, deriblant cytologi og molekylærbiologi, immunologi, proteinkjemi, genetikk og bioinformatikk. Det er en undergruppe av forlagsgruppen Taylor & Francis. Garland Science ble grunnlagt i 1968 av Gavin Borden (1939-1991), og ble fremtredende gjennom utgivelsen av læreboken Molecular Biology of the Cell i 1983, som er blitt hyllet som «den mest innflytelsesrike lærebok i cellebiologi i sin tid».
Nivillers

Nivillers er en fransk kommune med 180 innbyggere (pr. januar 2013) i Départementet Oise i Regionen Hauts-de-France. Kommunen ligger i Beauvais og er en del av Παιδείας d'agglomération du Beauvaisis , og frem til 2015 var den hovedstad i kantonet Nvillers.

Geografi

Landsbyen, tidligere den minste Canton hovedstaden i Frankrike ligger i nærheten av en historisk vei fra Romertiden fra Beauvais til Bavay , cirka fire kilometer nordvest for Beauvais.
Anexamita

Utseende

Ganske store, mørke, avlange, blankt metallisk fargede trebukker. Antennene er tynne og omtrent så lange som kroppen. Hodet er litt snuteformet forlenget. Pronotum er avrundet sekskantet med en butt tann på hver side. Dekkvingene er avsmalnende bakover. Beina er tynne, bakbeina ganske lange.

Levevis

Larvene utvikler seg i ved av løvtrær.

Utbredelse

Slekten er utbredt i Tanzania, Mosambik og Zimbabwe.
Khyber Rifles

Opprinnelse og første kommandanter

I perioden med britisk styre var Khyber Rifles én av åtte «Frontier Corps» eller paramilitære enheter rekruttert fra stammefolk i North West Frontier, som tjenestegjorde som støttetropper for den regulære britisk-indiske hæren. Oppvokst som Khyber Jezailchis tidlig på 1880-tallet ble Khyber Rifles rekruttert fra Afridi-stammefolket, med britiske kommandanter utlånt fra vanlige indiske regimenter. Underordnede offiserer var afridier. Den første kommandanten var Robert Warburton, sønn av en anglo-afghansk soldat ved navnet Robert Warburton fra Bengal Artillery og hans kone sjah Jehan Begum, en afghansk prinsesse. Robert forble kommandanten frem til han pensjonerte i 1899. Hans stedfortreder, nawab Aslam Khan Saddozai, den første muslimske kommandanten, etterfulgte ham.

Garnisoner

Hovedkvarteret til Khyber Rifles var i Landi Kotal. Dets hovedoppgave var å vokte Khyber-passet. De tre viktigste garnisonene til regimentet var i Landi Kotal, i den vestlige enden av passet, Fort Maude i øst og Ali Masjid i midten.

Insignia og uniform

Merket til enheten bestod av to kryssede, afghanske dolker med ordene KHYBER over og RIFLES under. Mens den indiske hæren som helhet var kjent for sine fargerike og forseggjorte dress/uniformer før 1914, hadde de ulike enhetene av Frontier Corps bare vanlige khaki-uniformer og turbaner.

Aktiv tjeneste i det 19. århundre

Regimentet ble satt i aktiv tjeneste i Black Mountain-ekspedisjonene i 1888 og 1891, i en periode da Khyber-passet i seg selv forble fredelig. I august 1897 var imidlertid afridi-stammene i Khyber på frammarsj og de tre fortene garnisonert av Khyber Rifles falt, og de overlevende trakk seg tilbake til Jamrud. Det måtte fire måneder og 44 000 soldater til for britene å gjenerobre Khyber-passet. Khyber Rifles ble satt opp på nytt og garnisonene forble i Landi Kotal, Fort Maude og Ali Masjid.

Oppløsning og gjenetablering

Under den tredje anglo-afghanske krig (1919) ble lojaliteten til Khyber Rifles satt under sterkt press, og det var en rekke deserteringer. Regimentet ble derfor oppløst som en upålitelig enhet. Av de tjenestegjørende valgte 1 180 å gå ut av enheten, mens et mindre antall gikk over til en militær politibataljon eller gikk sammen for å danne Khyber Levy Corps.
Khyber Rifles ble imidlertid gjenreist ved hjelp av afridi-veteraner fra andre verdenskrig i 1946, med hovedkvarter i Landi Kotal. Kommandanten for det gjenetablerte regimentet var selv en afridi, Sharif Khan.

Dagens Khyber Rifles

Ved delingen i august 1947 ble Khyber Rifles og andre regimenter tilhørende Frontier Corps overført til Pakistan. I tillegg til sine tradisjonelle politiplikter i stammeområder i Khyber-regionen, hadde Khyber Rifles avdelinger som tjenestegjorde i Kashmir og Øst-Pakistan. Styrken er for tiden involvert i å spore opp afghanske flyktninger og terrorister.
Astronomisk navigasjon

Astronomisk navigasjon eller stjernenavigasjon, er en teknikk der en benytter solen, månen, planetene eller de 57 stjernene som er oppgitt i en astronomisk almanakk til å bestemme sin posisjon på havet, i ørkenen, på Grønlandsisen eller andre steder uten egnede landemerker til hjelp ved navigasjonen. Den klassiske metoden er da å benytte himmellegemene til å bestemme sin posisjon. Solen er den mest benyttede mens en trenet navigatør også kan benytte månen eller andre stjerner.
Med en sekstant måles himmellegemets høyde over horisonten. Himmellegemene flytter seg over himmelen over døgnet og over året. Dette måles ved astronomiske observatorier som i Royal Observatory Greenwich. De observerte posisjonene oppgis i en astronomisk eller nautisk almanakk. Med høydemåling, almanakk og klokke kan posisjonen beregnes. En god observasjon (god horisont, god observasjonsplattform) gir en nøyaktighet på +/- en nautisk mil. I overskyet vær er det ikke mulig å ta observasjoner. Et skip er da avhengig av å føre nøyaktig bestikk over kurs og utseilt distanse. Dette gir et estimat for fartøyets posisjon. Over tid vil usikkerheten øke idet en vanskelig kan bedømme avdrift grunnet vind og havstrømmer. Ved en astronomisk observasjon kan bestikket korrigeres.
På havet finner man en god horisont, på land er dette ikke mulig. Det er derfor utviklet flere teknikker for å fremskaffe en kunstig horisont; den enkleste i form av et kar med kvikksølv. Dette fungerer som et vannrett speil og brukes som referanse for horisonten. Det er også brukt roterende, gyrostabiliserte speil blant annet i sekstanter i fly.
Navigasjon ved hjelp av stjerner og planeter gjøres i grålysningen da både himmellegemet og horisonten er synlig.
I dag er det få som bruker denne form for navigasjon på grunn av elektroniske hjelpemiddel. GPS (Global Positioning System) har så godt som overtatt og er mye mer nøyaktig (+/- 20 meter eller bedre, altså om lag 100 ganger mer nøyaktig enn en sekstantobservasjon). Men alle som utdannes som navigatør for skip lærer astronomisk navigasjon. Det foregår også opplæring i forbindelse med fritidsbåtskippersertifikat, D5LA, mest for langturseilere som vil bruke astronomisk navigasjon som en back up ved lange turer over havet.
1. Heistad

Historikk

Da speidergruppa ble startet opp var det forbud mot speiding i Norge.
Takele Nigate

2017

Nigate kom på sjetteplass på 3000 meter hinder under FBK Games, med ny personlig rekord på 8:20,76. I slutten av juni vant han 3000 meter hinder under U20-afrikamesterskapet i friidrett 2017 i Tlemcen i Algerie, foran sin landsmann Tesfaye Deriba og Nickson Kiplagat fra Kenya.

2018

Han kom på andreplass på 3000 meter hinder under det etiopiske U20-mesterskapet i friidrett 2018, bak Getnet Wale.
Under U20-VM i friidrett 2018 vant han 3000 meter hinder, med tiden 8:25,35, fire hundredeler foran Leonard Kipkemoi Bett fra Kenya.